paragraph_text: Ukrućeno rame (smrznuto rame) ili adhezivni kapsulitis ramena je klinički sindrom koje karakteriziran ograničenim pokretima u zglobu ramena. Uzrok bolesti je nepoznat. Do patoloških promjena dolazi u zglobnoj čahuri glenohumeralnog zgloba, koja postaje kruta i zadeljbana, te smanjuje pokretljivost zgloba. Stanje karakterizira bol i ograničenja pokreta koje može bolesnik sam izvoditi svojim mišićima (aktivnih pokreta) i jednako ograničenje pokreta koje liječnik izvodi s rukom bolesnika bez aktivacije bolesnikovih mišića (pasivnih poketa).